“บสส.” ช่วยลูกค้าบรรเทาค่าใช้จ่าย หยิบทรัพย์ 40 ชิ้นลดราคาประมูลสูงสุด 30%
“บสส.” ช่วยลูกค้าบรรเทาค่าใช้จ่าย หยิบทรัพย์ 40 ชิ้นลดราคาประมูลสูงสุด 30%
11 พ.ค. 2563

นายนิยต มาศะวิสุทธิ์ กรรมการผู้จัดการ บริษัท บริหารสินทรัพย์สุขุมวิท จำกัด (บสส.) หรือ SAM เปิดเผยว่า เพื่อช่วยบรรเทาภาระค่าใช้จ่ายทางการเงินของลูกค้าในช่วงวิกฤตโควิด-19 SAM คัดทรัพย์ NPA จำนวน 40 รายการ มูลค่ารวมทั้งสิ้นประมาณ 1 พันล้านบาท มาปรับลดราคา และนำออกประมูล 2 รอบพิเศษ ในวันศุกร์ที่ 22 และ 29 พฤษภาคม 2563 พร้อมแจกโปรโมชั่นสุดพิเศษหลากหลายรูปแบบสำหรับลูกค้าที่เข้าประมูล ทั้งฟรีค่าโอน 1 – 2% และบัตรสมนาคุณมูลค่าสูงสุดถึง 5 หมื่นบาท เพื่อให้ลูกค้าที่ต้องการซื้ออสังหาริมทรัพย์ทั้งเพื่ออยู่อาศัย และการลงทุน ได้ทรัพย์ที่ถูกใจไปใช้ประโยชน์ในราคาที่ถูกลงกว่าปกติ และจะได้มีเงินสดคงเหลือไว้ใช้จ่ายในสถานะการณ์โควิด-19 นี้ โดยผู้สนใจต้องลงทะเบียนและยื่นเอกสารภายในเวลาที่กำหนด สอบถามรายละเอียดการลงทะเบียนยื่นซองประมูลได้โดยตรงได้ที่ Call Center 02-686-1888
สำหรับตัวอย่างทรัพย์ที่น่าสนใจในรอบประมูลวันที่ 22 พฤษภาคม 2563 อาทิ คฤหาสน์หรูในโครงการ แกรนด์ คาแนล ดอนเมือง จ.กรุงเทพ เนื้อที่ 1 งาน 68 ตร.วา ใกล้รถไฟฟ้าสายสีแดง และสนามบินดอนเมือง ปรับลดราคาพิเศษจาก 19.29 ล้านบาท เหลือเพียง 17.29 ล้านบาท บ้านหรูในโครงการ The City ปิ่นเกล้า จ.กรุงเทพ เนื้อที่ 1 งาน ทำเลทองของการพักอาศัยย่านพุทธมณฑลสาย 2 ติดถนนบรมราชชนนี ปรับลดราคาพิเศษจาก 8.59 ล้านบาท เหลือเพียง 7.29 ล้านบาท  ที่ดินพร้อมสิ่งปลูกสร้าง จ.บึงกาฬ เนื้อที่ 37 ไร่เศษ ถ.สายพังโคน-บึงกาฬ (ทล.222) ทำเลดีใกล้หน่วยงานราชการ
อาทิ สถานีตำรวจ ที่ว่าการอำเภอ เทศบาล และการไฟฟ้าส่วนภูมิภาค อ.พรเจริญ จ.บึงกาฬ ปรับลดราคาพิเศษจาก 22.19 ล้านบาท เหลือเพียง 17.79 ล้านบาท  อาคารสำนักงาน จ.ลำปาง เนื้อที่ 5 ไร่ 2 งานเศษ ติดถนนหลัก ถ.สายลำปาง-แจ้ห่ม (ทล.1035)  ระบบสาธารณูปโภคพื้นฐานครบครัน การคมนาคมสะดวก ใกล้วัด ตลาดและโรงพยาบาล อ.เมือง จ.ลำปาง ปรับลดราคาพิเศษจาก 18.09 ล้านบาท เหลือเพียง 14.69 ล้านบาท ที่ดินเปล่า จ.สุราษฎร์ธานี เนื้อที่ 125 ไร่ 2 งานเศษ ติด ถ.ถนนเลียบคลองชลประทาน ถ.สายบ้านใน-ดอนสัก (ทล.4142)  อ.ดอนสัก จ.สุราษฎร์ธานี ปรับลดราคาพิเศษจาก 8.89 ล้านบาท เหลือเพียง 7.99 ล้านบาท เป็นต้น ผู้ที่สนใจเข้าร่วมประมูลรอบนี้ สามารถลงทะเบียนได้ตั้งแต่วันนี้ถึง 14 พฤษภาคม ศกนี้
ส่วนตัวอย่างทรัพย์ที่น่าสนใจในรอบประมูลวันที่ 29 พฤษภาคม 2563 เป็นอีกหนึ่งไฮไลท์สำคัญที่สุดในรอบ 20 ปี โดยนักลงทุนต้องห้ามพลาดโอกาสทองของการประมูลในรอบนี้ เนื่องจาก SAM นำทรัพย์ใหม่ทำเลทองในหลายพื้นที่ออกประมูลเป็นครั้งแรกในรอบนี้ ตัวอย่างทรัพย์ที่น่าสนใจ อาทิ โรงแรมกลางเมือง จ.ร้อยเอ็ด เนื้อที่ 6 ไร่ 1 งานเศษ  ใกล้ห้างสรรพสินค้าและศูนย์ราชการ ถ.สันติสุข อ.เมือง จ.ร้อยเอ็ด ราคาขายขั้นต่ำ 144.09 ล้านบาท รีสอร์ทหรูใกล้เขาหลัก จ.พังงา เนื้อที่ 4 ไร่ 3 งานเศษ ใกล้หาดแหลมปะการัง  อ.ตะกั่วป่า จ.พังงา ราคาขายขั้นต่ำ 98.69 ล้านบาท
นอกจากนี้ SAM ยังนำทรัพย์ที่เป็นที่สนใจของนักลงทุนมาปรับลดราคาลงสูงสุดถึงเกือบ 30% อาทิ ที่ดิน จ.สระบุรี เนื้อที่ 261 ไร่ 1 งานเศษ ใกล้วัดพระพุทธบาทน้อยและหน่วยงานราชการ อ.แก่งคอย จ.สระบุรี ปรับลดราคาพิเศษจาก 73.69 ล้านบาท เหลือเพียง 58.57 ล้านบาท ที่ดินพร้อมสิ่งปลูกสร้างใกล้ตัวเมือง จ.ระยอง เนื้อที่ 17 ไร่ 1 งานเศษ ติด ถ.สุขุมวิท (ทล.3) ใกล้ตลาดและนิคมอุตสาหกรรม อ.เมือง จ.ระยอง ปรับลดราคาพิเศษจาก 54.19 ล้านบาท เหลือเพียง 46.49 ล้านบาท และที่ดิน พร้อมสิ่งปลูกสร้าง ย่านถนนเศรษฐกิจ จ.สมุทรสาคร เนื้อที่ 22 ไร่ 1 งานเศษ ผังเมืองสีเหลือง ทำเลทองของโครงการพักอาศัย ใกล้โรงเรียน โรงพยาบาล ถ.เศรษฐกิจ 1 (ทล.3091) อ.กระทุ่มแบน จ.สมุทรสาคร ปรับลดราคาพิเศษจาก 57.79 ล้านบาท เหลือเพียง 41.09 ล้านบาท เป็นต้น
นอกจากนี้ เฉพาะลูกค้าที่ชนะประมูลในรอบวันที่ 29 พฤษภาคม 2563 นี้เท่านั้น SAM ขอมอบเงื่อนไขสุดพิเศษให้ด้วยการขยายระยะเวลาการชำระเงินค่าซื้อทรัพย์ให้จากเดิม 60 วัน  เป็น 120 วันอีกด้วย ผู้สนใจเข้าร่วมประมูลในรอบนี้สามารถลงทะเบียนได้ถึงวันที่ 21 พฤษภาคม 2563
นายนิยต กล่าวเพิ่มเติมว่า สำหรับลูกค้าที่สนใจซื้อทรัพย์รายการอื่นๆ นอกเหนือจากการประมูล 2 รอบพิเศษนี้ ยังสามารถติดต่อซื้อโดยตรงกับ SAM ได้อย่างสะดวก รวดเร็วและหลากหลายช่องทางเช่นเคย ทั้งเว็บไซต์  www.sam.or.th แอปพลิเคชัน SAM NPA ทั้งระบบ Android และ IOS
รวมทั้งอีกหลากหลายช่องทางบนออนไลน์ โดยแอด ID Line @Samline หรือ สานฝันต่อยอดสินทรัพย์กับ SAM บน Facebook  หรือ SAM NPA Channel  บน YouTube  และ @SAM_NPA บน Twitter เพื่อติดตามข้อมูลข่าวสารดีๆ จาก SAM   นอกจากนี้ เพื่อช่วยบรรเทาภาระลูกค้าในช่วงวิกฤตโควิด-19  SAM ได้ขยายระยะเวลาโปรโมชั่นหลายตัวออกไปอีก 1-2 เดือน โดยเฉพาะโปรดีๆ ที่ได้รับความนิยมจากลูกค้ามาอย่างต่อเนื่อง
อาทิ  “SAM 20 ปีฟรีโอน 1%” และ ”SAM 20 ปีฟรีโอนไม่อั้น” รวมทั้ง “SAM Light” ผ่อนสบายๆ 0% นานสูงสุดถึง 2 ปี และ “SAM Super Light”  ผ่อนสบายๆ ปลอดดอกเบี้ยนานสูงสุดถึง 4 ปี  ทั้งนี้ รายละเอียดการรับสิทธิ์โปรโมชั่นต่างๆ เป็นไปตามเงื่อนไขที่ SAM กำหนด